[{"text_idx": "#000001", "text": "Paljud meist on kuulnud Pygmalioni efektist. Ehk sellest, kui sa ootad inimeselt enamat, siis ta sageli ka kipub, vo\u0303ib-olla enda u\u0308llatusekski, tegutsemagi tulemuslikumalt. Efekti nimi on pa\u0308rit Bernard Shaw Pygmalioni nimelisest na\u0308idendist, kus vaesest lilleneiust kasvatatakse peene ko\u0303nemaneeriga daam."}, {"text_idx": "#000002", "text": "Ku\u0308ll aga teavad vo\u0303i ka teadvustavad va\u0308hesed, et on olemas ka su\u0308ndroom, mis viib inimesed la\u0308bi kukkuma ning seda su\u0308ndroomi tekitavad tahtmatult juhid, kelle soov on paradoksaalselt just vastupidine \u2013 inimest arendada. Seega, la\u0308bikukkumise su\u0308ndroom ehk inglise keeles Set-Up-To-Fail Syndrom. Mis siis toimub?"}, {"text_idx": "#000003", "text": "Ekslik esmamulje. To\u0308o\u0308taja vo\u0303i tema projekt hilineb. Kehv ettekanne. Na\u0308rviline esitlus. Kaotatud klient. Misiganes. Ja mulje on ja\u0308etud ning juht ohkab (vo\u0303i ho\u0303o\u0303rub ka\u0308si :-) \u2013 jah, selle inimesega peab nu\u0308u\u0308d tegelema hakkama, teda on vaja aidata."}, {"text_idx": "#000004", "text": "Ekstra ta\u0308helepanu. Nii hakkabki juht ja\u0308lgima to\u0308o\u0308tajat, po\u0308o\u0308rama talle erilist ta\u0308helepanu. Ikka o\u0303ilsa eesma\u0308rgiga to\u0308o\u0308tajat arendada. To\u0308o\u0308taja aga hakkab end tundma frustreeritult ja alahinnatult, proovides seejuures ka juhti va\u0308ltida. Ja muidugi kinnistab see juhi kasvavat veendumust, et to\u0308o\u0308taja ei saa oma asjadega hakkama. Ning juht suurendab survet, hakates u\u0308htlasi kahtlema to\u0308o\u0308taja vo\u0303imes iseendaga hakkama saada (sest miks muidu peab juht pidevalt sekkuma...). Kuni to\u0308o\u0308taja hakkab u\u0308ha rohkem eksima ning kaotab usu sellesse, et ta on vo\u0303imeline edukalt panustama. Lo\u0303ks on kinni."}, {"text_idx": "#000005", "text": "Vastuhakk. Sageli eelneb lo\u0303plikule lo\u0303ksu langemisele to\u0308o\u0308taja vastuhakk, tingituna vajadusest to\u0303estada, et ta saab hakkama, ka ilma juhi sekkumiseta. Ning et lauskontroll ja kriitika tema tegemiste u\u0308le on ebao\u0303iglane. Paraku viib selline vastuhakk mo\u0303nikord ka tegevusteni, mis ei la\u0308he pa\u0308ris kokku juhi na\u0308gemusega sellest, kuidas asjad peaksid ka\u0308ima. See viib ka juhi endast va\u0308lja ning nu\u0308u\u0308d muutub kontroll to\u0303epoolest ebao\u0303iglaseks. Ja to\u0308o\u0308taja saab lisaks ku\u0308lge sildi \u201eebausaldusva\u0308a\u0308rne\u201c. Sellest olukorrast tagasi nullpunkti, neutraalsete suhete juurde, tulemine on praktiliselt vo\u0303imatu. Usaldus on mo\u0303lemapoolset kadunud."}, {"text_idx": "#000006", "text": "Su\u0308ndroomi hind. Otsene kulu on muidugi aeg ja raha, mis on kulutatud juhi poolt \u201eto\u0308o\u0308taja pidevale arendamisele\u201c. Kaudne ja ehk suuremgi kulu on aga mo\u0303ju organisatsioonile, kolleegidele, teistele to\u0308o\u0308tajatele \u2013 see on usalduse ja koosto\u0308o\u0308 vaimu kadumine meeskonnas. Ja see on ka hirm eksimise ees. Sest kui eksid, hakatakse sind kontrollima. Ja kui hakatakse kontrollima, siis..."}, {"text_idx": "#000010", "text": "Kuidas ma tahtmatult u\u0308ritasin inimesest lahti saada"}, {"text_idx": "#000012", "text": "5 tegevust, kuidas la\u0308bikukkumise su\u0308ndroomi ennetada"}, {"text_idx": "#000013", "text": "Pa\u0308rast eelmise na\u0308dala artiklit \u201cJuhi tekitatud la\u0308bikukkumise su\u0308ndroom\u201d on mitmed ku\u0308sinud: mida siis teha, et kirjeldatud keerist va\u0308ltida? Siin u\u0308ks vo\u0303imalik tegevusteahel. Esiteks peaks nii [...]"}]